**ADATKEZELÉSI TÁJÉKOZTATÓ**

**Kihez forduljak?**

**Páciens irányítás program**

| Adatkezelő neve: | **Doktor Plusz Medical Kft.** |
| --- | --- |
| Adatkezelő székhelye: | 8000 Székesfehérvár, Fiskális utca 43. |
| Adatkezelő adatvédelmi tisztviselője: | dr. Kozma Gergely e.v.  |
| Adatvédelmi tisztviselő elérhetősége: | 06-30-3889943 info@gdprofessionals.hu |
| Érvényes: | 2025.04.01-től |

 **I. FOGALMAK**

„adatfeldolgozó”: az a természetes vagy jogi személy, amely az adatkezelő nevében, annak utasítására személyes adatokat kezel. Jelen program keretében adatfeldolgozó nem kerül alkalmazásra.

„adatkezelés”: a személyes adatokon végzett bármely művelet.

„adatkezelő”: **Doktor Plusz Medical Kft.**, amely a személyes adatok kezelésének céljait és eszközeit önállóan meghatározza.

„az adatkezelés korlátozása”: a tárolt személyes adatok megjelölése jövőbeli kezelésük korlátozása céljából.

„adatvédelmi incidens”: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.

„Érintett”: űrlapot kitöltő Felhasználó, vagy a harmadik személy általi kitöltés esetén akinek a részére az űrlap kitöltése történik.

„az érintett hozzájárulása”: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez.

„címzett”: az a jogi személy, amellyel a személyes adatot közlik, az időpontfoglalásban szereplő egészségügyi szolgáltatók.

„egészségügyi adat: egy természetes személy testi vagy pszichikai egészségi állapotára vonatkozó személyes adat ideértve a természetes személy számára nyújtott egészségügyi szolgáltatásokra vonatkozó olyan adatot is, amely információt hordoz a természetes személy egészségi állapotáról.

„személyes adat”: bármely információ, melynek segítségével egy személy bármilyen   módon azonosítható.

**II. Űrlap kitöltése**

| Az adatkezelés célja: | Páciens és Adatkezelő közötti kapcsolatfelvétel és kapcsolattartás |
| --- | --- |
| Az adatkezelés jogalapja: | Az érintett hozzájárulása (GDPR 6. cikk (1) bekezdés a) pont), mely az űrlap kitöltése során jön létre |
| Az érintettek: | űrlapot kitöltő felhasználók |
| Kezelt személyes adatok: | név, e-mail-cím, mobilszám, életkor, irányítószám, egészségügyi panaszok, tünetek |
| Tervezett adattárolási határidő: | adatait hozzájárulásának visszavonási kéréséig kezeljük, de legkésőbb az utolsó űrlap kitöltéstől számított 30 napig, ezt követően adatait töröljük  |

Hozzájárulását visszavonhatja, ha a regisztrációkor adott hozzájárulását az adatvédelmi tisztviselőnek írt email-ben megteszi, ebben az esetben nem vehet részt a Programban.

Amennyiben hozzátartozója vagy más személy (mint harmadik fél) adatait jeleníti meg az űrlapon, mint a tanácsadási szolgáltatást igénybe vevő személy, úgy köteles gondoskodni arról, hogy a harmadik fél beleegyezésével Ön rendelkezzen.

Jogszabály által előírt esetben a hatóságok részére szükség esetén továbbítanunk kell adatait.

Amennyiben gyermeke számára foglal tanácsadási szolgáltatást, szükséges bekérnünk szülői hozzájárulást a gyermek adatának kezeléséről, ebben az esetben adatait a következőképpen kezeljük.

| Az adatkezelés célja: | 18 év alatti gyermek adatkezeléséhez hozzájárulás bekérése |
| --- | --- |
| Az adatkezelés jogalapja: | Az érintett (szülő) hozzájárulása (GDPR 6. cikk (1) bekezdés a) pont) |
| Az érintettek: | a tanácsadási szolgáltatást igénybe vevő személyek |
| Kezelt személyes adatok: | név, e-mail-cím, mobilszám, életkor, irányítószám, panasz, gyermek neve |
| Tervezett adattárolási határidő: | adatait hozzájárulásának visszavonási kéréséig kezeljük, de legkésőbb az utolsó űrlap kitöltéstől számított 30 napig, ezt követően adatait töröljük |

**III. ADATBIZTONSÁG+**

Az Adatkezelő úgy tervezi meg és hajtja végre az adatkezelési műveleteket, hogy biztosítsa az érintettek adatainak védelmét. Az adatkezelő gondoskodik az adatok biztonságáról (jelszóval, vírusirtóval való védettség), megteszi azokat a technikai és szervezési intézkedéseket, és kialakítja azokat az eljárási szabályokat, amelyek az adatvédelem szempontjából szükségesek.

Az adatokat megfelelő intézkedésekkel védi az adatkezelő különösen:

     • a jogosulatlan hozzáférés,
     • a megváltoztatás,
     • a továbbítás,
     • a nyilvánosságra hozatal,
     • a törlés vagy megsemmisítés,
     • a véletlen megsemmisülés és sérülés,
     • az alkalmazott technika megváltozásából fakadó hozzáférhetetlenné válás ellen.

Az adatkezelő megfelelő technikai megoldással biztosítja, hogy a nyilvántartásokban tárolt adatok közvetlenül ne legyenek összekapcsolhatók és az érintetthez rendelhetők anonimizálás esetén.

A személyes adatokhoz való jogosulatlan hozzáférés, az adatok megváltoztatása és jogosulatlan nyilvánosságra-hozatala, vagy felhasználása megakadályozása érdekében az adatkezelő gondoskodik:

     • a megfelelő informatikai, műszaki környezet kialakításáról, üzemeltetéséről,
     • a szolgáltatásnyújtásban résztevő munkatársai ellenőrzött kiválasztásáról, felügyeletéről, munkatársak titoktartásáról,
     • a részletes üzemeltetési, kockázatkezelési és szolgáltatási eljárásrendek kiadásáról.

Adatkezelő és annak tárhely-szolgáltatójának informatikai rendszere véd többek között:

     • a számítástechnikai csalás,
     • a kémkedés,
     • a számítógépvírusok,
     • a spam-ek,
     • a hack-ek,
     • és egyéb támadások ellen.
 **IV. AZ ÉRINTETT JOGAI**

Az érintett bármikor kérheti a rá vonatkozó személyes adatokhoz való hozzáférést, azok helyesbítését, törlését, vagy kezelésének korlátozását, és tiltakozhat az ilyen személyes adatok kezelése ellen.
 **Az érintetti jogok gyakorlása**

1. Tájékoztatás és személyes adatokhoz hozzáférés

Amennyiben az igényli, az általunk kezelt adataihoz hozzáférhet, azt kérésére rendelkezésére bocsátjuk. Igényét a kihezforduljak@doktorplusz.com címre küldött e-mail-ben jelezheti, az Európai Unió adatvédelmi rendeletében meghatározott határidőn belül digitális adat formájában átadjuk. Az e-mailben küldött tájékoztatás kérést csak akkor tekintjük hitelesnek, ha azt az űrlapon regisztrált e-mail címéről küldi.

2. Helyesbítés joga

Amennyiben segítségre van szüksége, keressen minket elérhetőségeinken:

e mail: kihezforduljak@doktorplusz.com, telefon: +36-22-999-555

3. Törléshez való jog

Bármikor kérheti általunk kezelt adatai törlését. Amennyiben a végleges törlést kéri, írjon meg igényét az kihezforduljak@doktorplusz.com címre küldött e-mail-ben, és gondoskodunk az általunk kezelt adatainak elfeledtetéséről (végleges törléséről).

Nem kérheti adatainak törlését, ha az adatkezelés jogalapja jogi kötelezettségen alapul.

4. Az adatkezelés korlátozásához való jog

Kérheti, hogy személyes adatainak kezelését Egyesületünk korlátozza, ha vitatja a kezelt személyes adatok pontosságát. Ebben az esetben a korlátozás arra az időtartamra vonatkozik, amely lehetővé́ teszi, hogy az Adatkezelő ellenőrizze a személyes adatok pontosságát.

5. Adathordozhatóság

Automatizáltan módon történő, szerződéses vagy hozzájárulásos jogalapú adatkezelés esetén kérheti az általunk kezelt adatai hordozhatóságát. Ezirányú kérését a kihezforduljak@doktorplusz.com címre küldött e-mail-ben kérheti.

6. A tiltakozáshoz való jog

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges adatkezelés, vagy az Adatkezelő vagy egy harmadik fél jogos érdekeinek érvényesítéséhez szükséges kezelése ellen, ideértve az említett rendelkezéseken alapuló profilalkotást is. Ebben az esetben az Adatkezelő a személyes adatokat nem kezelheti tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha a személyes adatok kezelése közvetlen üzletszerzés érdekében történik, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik.

Ha az érintett tiltakozik a személyes adatok közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

**Az érintett az adatkezeléssel kapcsolatban panaszt nyújthat be a felügyeleti hatósághoz:**

[EMZETI ADATVÉDELMI ÉS INFORMÁCIÓSZABADSÁG HATÓSÁG](https://naih.hu/)

www.naih.hu

1055 Budapest, Falk Miksa utca 9-11.